ગુજરાતમાં ભલે છેલ્લા 16 વર્ષમાં પહેલી વાર ‘સીએમ’ મોદી વગર ચૂંટણી લડાઈ રહી હતી, પરંતુ ભાજપના સ્ટાર પ્રચારક મોદીએ પ્રચાર કરવામાં કોઈ કસર નહોતી છોડી. ભૂતકાળમાં કોઈ વડાપ્રધાને કોઈ વિધાનસભા ચૂંટણીમાં ન કર્યો હોય તેવો ઝંઝાવાતી પ્રચાર પીએમ મોદીએ કર્યો હતો અને લોકોને ભરપૂર મતદાન કરવા અપીલ કરી હતી. જોકે, પીએમની આ અપીલ ખાસ અસર ન કરી શકી તેવું બંને તબક્કામાં થયેલા મતદાનમાં સ્પષ્ટ દેખાય છે.